PREDKLADACIA SPRÁVA

k návrhu zákona ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov

Podnet na vypracovanie návrhu zákona
Ministerstvo zdravotníctva Slovenskej republiky predkladá návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov v súlade s Programovým vyhlásením vlády.

Vyjadrenie účelu a odôvodnenie potreby predloženia návrhu zákona

	Návrh zákona sa predkladá za účelom naplnenia úlohy z Programového vyhlásenia vlády týkajúcej sa zjednodušenia ročného zúčtovania poistného na verejné zdravotné poistenie.
	 
Dopad na štátny rozpočet
	Realizácia návrhu zákona má priamy dopad štátny rozpočet. Odhadovaný dopad na štátny rozpočet a verejné zdroje je uvedený v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie, ktorá je súčasťou dôvodovej správy. Návrh zákona nemá priamy environmentálny dopad, ani vplyv na zamestnanosť a podnikateľské prostredie. Návrh zákona je v súlade s Ústavou Slovenskej republiky, so zákonmi ako aj s medzinárodnými zmluvami a inými dokumentmi, ktorými je Slovenská republika viazaná.
	
Dôvod nesprístupňovania návrhu zákona
	Nie je dôvod nesprístupňovania návrhu zákona.

	Medzirezortné pripomienkové konanie sa uskutočnilo v dňoch 30.7.2007 do 17.8.2007. Materiál sa predkladá s rozporom. Rozpory sa nepodarilo odstrániť s Ministerstvom vnútra Slovenskej republiky, Ministerstvom financií Slovenskej republiky, Združením zdravotných poisťovní, Dôverou, zdravotnou poisťovňou, a.s., Európskou zdravotnou poisťovňou, a.s., Union, zdravotnou poisťovňou, a.s. 

Návrh zákona prerokovala Legislatívna rada vlády Slovenskej republiky dňa 4. septembra 2007; jej pripomienky a odporúčania sú v návrhu zákona zapracované.